**Farské oznamy**

**Tridsiata nedeľa v cezročnom období C – misijná nedeľa (23. 10. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | O sv. Jozefovi | 7.00 |
| Štvrtok |  | 7.00 |
| Piatok | Sv. Šimona a Júdu, apoštolov | **17.00** |
| Sobota |  | 18.00 Oblazov |
| Nedeľa | Tridsiata prvá nedeľa v cezročnom období | 8.00 a 10.30 |

Na budúci týždeň zo soboty na nedeľu sa mení čas o hodinu dozadu.

Po sv. omši bude zbierka na misie, ktorou podporíme zdravotne postihnutých ľudí v Kambodži.

V stredu o 17.00 pozývam mládež na evanjelizačný program Godzone tour do Žiliny. Prosím záujemcov, aby sa prihlásili v sakristii, aby sme vedeli koľko nás bude. Išli by sme autami.

Vo štvrtok o 18.00 pozývam rodičov prvoprijímajúcich detí na stretnutie na faru. Prosím, aby priniesli prihlášky ku svätému prijímaniu.

V piatok budem spovedať od 15.00hod. pre tých, ktorí sa chcú pripraviť na slávenie Všetkých svätých a Všetkých verných zosnulých.

Srdečne pozývame na stretnutie všetkých, ktorí sa chcú dozvedieť viac o Združení Zázračnej medaily a túžia prijímať do svojej domácnosti kaplnku Panny Márie Zázračnej medaily. Stretnutie bude v nedeľu 30. októbra 2022 o 15,00 hod. vo farskom kostole v Kotešovej.

V piatok po sv. omši o 18.30 pozývam mládež na stretnutie na faru.

Fórum života po roku organizuje Sviečku za nenarodené deti s mottom: Rozsvieťme Slovensko! Pozývame vás v čase okolo 2. novembra na zapálenie sviečky za nenarodené deti a k modlitbe. Sviečku si môžete zakúpiť v zadnej časti kostola. Cena malej plastovej je 1 euro a sklenenej voňavej je 5 eur.

Vzadu na stolíku si môžete zobrať časopis Svetové misie. Sú v ňom zaujímavé články o Kambodži.

Ďakujem za vaše modlitby, finančnú podporu, za upratovanie, výzdobu nášho chrámu i za každý druh pomoci. O upratovanie kostola prosím skupinku č.12.